অফিস টাইমে ফের মেট্রো বিভ্রাট, ভোগান্তির শিকার যাত্রীরা

কলকাতা: কলকাতা মেট্রো (Kolkata Metro) চলে কম আর দাঁড়ায় বেশি। না এটা আমার কথা নয় এটা বলছেন ব্লু লাইনের নিত্যাযাত্রীরা। শুক্রবার সকালে অফিস টাইমে ফের থমকে গেল হলুদ লাইনের মেট্রো (Kolkata Metro Yellow Line)। নোয়াপাড়া-বিমান বন্দর করিডোরের প্রান্তিক স্টেশন বিমান বন্দর অর্থাৎ জয় হিন্দ স্টেশন পর্যন্ত বন্ধ পরিষেবা (Kolkata Metro Jai Hind Station)। ভোগান্তির শিকার যাত্রীরা। সূত্রেJ খবর, ব্লু লাইনের পরিষেবা স্বাভাবিক বলেই মেট্রো।

হলুদ লাইনে এয়ারপোর্ট থেকে নোয়াপাড়া পর্যন্ত বন্ধ পরিষেবা। সকল ১০ টা বেজে ১৯ মিনিটের পর থেকে কোনও মেট্রো ছাড়ছে না। মেট্রো কর্তৃপক্ষের তরফে বলা হচ্ছে, যান্ত্রিক ত্রুটির কারণেই এই সমস্যা হয়েছে।সিগন্যালের কোনও সমস্যার কারণেই মেট্রোর এই সমস্যা বলেই জানা গিয়েছে। তৎপরতার সঙ্গে এই সমস্যা সমাধানের চেষ্টা করছে। বিমান বন্দর মেট্রো থেকে শুধু লাইন বদল করেই কলকাতার উত্তর থেকে দক্ষিণ, পূর্ব থেকে পশ্চিম; সব দিকেই খুব সহজে পৌঁছে যাওয়া যায়। আর সেই কারণেই সময়ের সঙ্গে সঙ্গে বিমান বন্দর মেট্রো স্টেশনে যাত্রীর সংখ্যাও অনেকটা বেড়েছিল। ফলে মেট্রোর এই বিভ্রাটের কারণে অনেক যাত্রীই প্ল্যাটফর্মে অপেক্ষা করছেন।কিন্তু দীর্ঘক্ষণ পেরলেও অটোমেটিক সিগন্যালের সমস্যা মেটেনি।এখনও বিমান বন্দর মেট্রো থেকে পরিষেবা চালু হয়নি। ফলে ম্যানুয়ালি শুরু করা হয়েছে মেট্রো পরিষেবা। তবে এখনও তা পুরোপুরি স্বাভাবিক হয়নি। অত্যন্ত ধীর গতিতে চলছে মেট্রো। দীর্ঘসময় পরপর মিলছে মেট্রো।

আরও পড়ুন: ভোররাতে ‘অ্যাকশন’ কেন্দ্রীয় সংস্থার, কলকাতায় ৫ জায়গায় তল্লাশি

উল্লেখ্য, কলকাতা শহরের অন্যতম গুরুত্বপূর্ণ যোগাযোগের মাধ্যম মেট্রো। সব থেকে গুরুত্বপূর্ণ রুট দক্ষিণেশ্বর থেকে শহিদ ক্ষুদিরাম অর্থাৎ ব্লু লাইন। এই লাইনে প্রায়ই মেট্রো বিভ্রাটের ঘটনা প্রকাশ্যে আসে। নিত্যদিন ব্লু লাইনে কখনও মেট্রো দরজা খুলে স্টেশনে দীর্ঘক্ষণ দাঁড়িয়ে থাকছে, তো কখনও সিগন্যালের সমস্যা, আবার কখনও আত্মহত্যার জন্য থমকে যাচ্ছে পরিষেবা। অনেক সময় দেখা যাচ্ছে দীর্ঘক্ষণ মেট্রো দাঁড়িয়ে থাকার পরও কোনও ঘোষণা হয়না। অনেক সময় ভিড়ে ঠাসা মেট্রোতে কাজ করে না এসিও। যা নিয়ে চূড়ান্ত বিরক্ত যাত্রীরা।